

[bookmark: _GoBack]PRIJEDLOG
[bookmark: _Hlk125448623]Na temelju čl. 15. st. 2. Zakona o javnoj nabavi ( „Narodne novine“ broj 120/16, 114/22 te 48/26 ) i čl. 58. Statuta Osnovne škole Ivan Goran Kovačić, Školski odbor Ivan Goran Kovačić na ___ sjednici Školskog odbora donosi


P R A V I L N I K
O PROVEDBI POSTUPAKA JEDNOSTAVNE NABAVE 


1. UVODNE ODREDBE

Članak 1.

(1) Ovaj pravilnik o provedbi postupaka jednostavne nabave (u daljnjem tekstu: Pravilnik) donosi se temeljem čl. 15. Zakona o javnoj nabavi („Narodne novine“ broj 120/16, 114/22 i 48/26 (u daljnjem tekstu: Zakon o javnoj nabavi ili ZJN).

(2) Osnovna škola Ivan Goran Kovačić, Školska 2, Zdenci 33513, OIB: 77330615924 (u daljnjem tekstu: Naručitelj) obveznik je primjene Zakona o javnoj nabavi.. 

(3) Izrazi koji se koriste u ovom Pravilniku, a imaju rodno značenje, jednako se odnose na muški i ženski rod.

Članak 2.

(1) Naručitelj donosi ovaj Pravilnik uzimajući u obzir načela javne nabave sukladno članku 15. stavku 2. Zakona o javnoj nabavi..

(2) Postupci jednostavne nabave ne smiju se koristiti s namjerom izbjegavanja primjene Zakona o javnoj nabavi, to jest izbjegavanja primjene pravila o javnoj nabavi male, odnosno velike vrijednosti ili s namjerom da se određenim gospodarskim subjektima neopravdano da prednost ili ih se stavi u nepovoljan položaj.

2. PREDMET PRAVILNIKA

Članak 3.

(1) [bookmark: _Hlk123293663]Ovim Pravilnikom uređuje se postupanje i odgovornost djelatnika Naručitelja u planiranju, pripremi, provođenju i ugovaranju nabava robe i usluga čija je procijenjena vrijednost manja od 50.000,00 eura (bez PDV-a), odnosno radova čija je procijenjena vrijednost manja od 100.000,00 eura (bez PDV-a), sukladno članku 15. Zakona o javnoj nabavi.

(2) Naručitelj određuje procijenjenu vrijednost pojedinog predmeta nabave u Planu nabave za svaku financijsku godinu.

(3) Procijenjena vrijednost nabave u postupcima prema ovom Pravilniku određuje se  prema ukupnom iznosu, bez poreza na dodanu vrijednost, a pri izračunu se uzima u obzir ukupna vrijednost nabave, koja uključuje sve opcije i moguća obnavljanja ugovora i koja mora biti poznata u trenutku početka postupka nabave.

(4) Ako je predmet nabave podijeljen na grupe i omogućeno je podnošenje ponuda po grupama, izračunavanje procijenjene vrijednosti nabave temelji se na ukupnoj procijenjenoj vrijednosti svih grupa predmeta nabave.

(5) Naručitelj može prihvatiti ponude koje su veće od procijenjene vrijednosti nabave predmeta i/ili grupe predmeta nabave, ukoliko za to ima osigurana ili osigura dodatna sredstva.





Članak 4.

(1) U provedbi nabave robe, usluga i izvođenja radova, pored ovog Pravilnika Naručitelj će primjenjivati i druge važeće zakone, podzakonske akte, upute, odluke i pravilnike, a koji se odnose na pojedini predmet nabave.
3. KOMUNIKACIJA

Članak 5.

(1) Sredstva komunikacije i svake druge razmjene informacija između Naručitelja i gospodarskih subjekata su: poštanska pošiljka i/ili elektronička sredstva i/ili kombinacija tih sredstava, prema odabiru Naručitelja u svakom pojedinom postupku nabave.

(2) Alati i uređaji za komunikaciju elektroničkim sredstvima, kao i njihova tehnička obilježja, moraju biti nediskriminirajuća, općedostupna i interoperabilna s proizvodima informacijske i komunikacijske tehnologije u općoj uporabi i ne smiju ograničavati pristup gospodarskim subjektima postupcima nabave.

(3) Komunikacija, razmjena i pohrana informacija obavlja se na način da se očuva integritet podataka i tajnost ponuda.

4. STRUČNO POVJERENSTVO

Članak 6.

(1) Stručno povjerenstvo za nabavu Naručitelja (u daljnjem tekstu: Stručno povjerenstvo) istražuje tržište, te prikuplja nazive i adrese gospodarskih subjekata kojima će biti upućen poziv na dostavu ponude ili s kojim će biti sklopljen ugovor/izdana narudžbenica bez slanja poziva na dostavu ponuda. U tu svrhu može se koristiti vlastita baza podataka.

(2) Stručno povjerenstvo priprema i upućuje (objavljuje) poziv za dostavu ponuda, zaprima i otvara ponude te na temelju pregleda i ocjene ponuda predlaže donošenje odluke o odabiru/poništenju postupka.

(3) Stručno povjerenstvo za svaku financijsku godinu, internom odlukom imenuje ravnatelj.

(4) Stručno povjerenstvo čine najmanje 1 (jedan) član za postupke jednostavne nabave sukladno čl. 8. i 9. Pravilnika, odnosno najmanje 3 (tri) člana za postupke jednostavne nabave sukladno čl. 10. Pravilnika.

5. PRAGOVI POSTUPKA JEDNOSTAVNE NABAVE

Članak 7.

Postupci jednostavne nabave i njihova provedba razlikuju se s obzirom na procijenjenu vrijednost jednostavne nabave kako slijedi:
1. postupci nabave robe, usluga i radova čija je procijenjena vrijednost nabave do 15.000,00 eura,
2. postupci procijenjene vrijednosti veće od 15.000,00 eura, a manje ili jednake 25.000,00 eura za robe i usluge, odnosno manje ili jednake 45.000,00 eura za radove, postupci nabave u modulu jednostavne nabave EOJN RH s pozivom odabranim gospodarskim subjektima,
3. postupci procijenjene vrijednosti veće od 25.000,00 eura i manje od 50.000,00 eura za robe i usluge, odnosno veće od 45.000,00 eura i manje od 100.000,00 eura za radove, postupci s obveznom javnom objavom u modulu jednostavne nabave EOJN RH.






6. POSTUPCI JEDNOSTAVNE NABAVE ČIJA JE PROCIJENJENA VRIJEDNOST 
MANJA ILI JEDNAKA OD  15.000,00 EURA BEZ PDV-A

Članak 8.

(1) [bookmark: _Hlk125455877]Postupak jednostavne nabave robe, usluga i radova procijenjene vrijednosti manje ili jednake 15.000,00 eura (bez PDV-a) provodi se u pravilu putem prihvaćanja ponude ili predračuna koji sadrže sve bitne elemente ugovora, izdavanja narudžbenice ili sklapanja ugovora s gospodarskim subjektom, prema slobodnom izboru Naručitelja.

(2) Iznimno, Naručitelj može u posebnim situacijama nabaviti radove, robe i usluge izravnom kupnjom, bez prethodnog prihvaćanja ponude ili predračuna, izdavanja narudžbenice ili sklapanja ugovora (npr. izravnom kupnjom u prodavaonicama i sl.)

7. POSTUPCI JEDNOSTAVNE NABAVE ČIJA JE PROCIJENJENA VRIJEDNOST 
VEĆA OD 15.000,00 EURA, A MANJA OD ZAKONSKIH PRAGOVA ZA PRIMJENU ZAKONA O JAVNOJ NABAVI ( 50.000,00 EURA ZA ROBU I USLUGE, ODNOSNO, 100.000,00 EURA ZA RADOVE )

Članak 9.

(1) Postupak jednostavne nabave robe, usluga i radova procijenjene vrijednosti veće od 15.000,00 eura bez PDV-a, a manje od zakonom propisanog praga za primjenu Zakona o javnoj nabavi, provodi se putem modula jednostavne nabave u EOJU RH, upućivanjem poziva na dostavu ponuda najmanje trima (3) gospodarskim subjektima, ako na tržištu postoji dovoljan broj gospodarskih subjekata koji mogu izvršiti predmet nabave.
(2) Poziv na dostavu ponuda može se, uz ili umjesto upućivanja gospodarskim subjektima, objaviti U EOJN RH, a može se objaviti i na mrežnim stranicama Osnovne škole Ivan Goran Kovačić, Zdenci radi veće transparentnosti. Za nabave iznad 25.000,00 eura ( roba i usluge ), odnosno, 45.000,00 eura ( radovi ) javna objava u EOJN RH je obvezna.
(3) Iznimno, naručitelj može uputiti poziv manjem broju gospodarskih subjekata ili samo jednom gospodarskom subjektu kada:
· zbog tehničkih ili umjetničkih razloga ili zaštite isključivih prava ugovor može izvršiti samo određeni gospodarski subjekt, 
· zbog razloga iznimne žurnosti izazvane događajima koji se nisu mogli predvidjeti nije moguće provesti redovni postupak, 
· na tržištu ne postoji dovoljan broj gospodarskih subjekata koji mogu izvršiti predmet nabave. 
(4) O razlozima primjene iznimke iz stavka 3. ovoga članka sastavlja se pisano obrazloženje koje se prilaže dokumentaciji o nabavi.


8. POSTUPCI JEDNOSTAVNE NABAVE RADOVA ČIJA JE PROCIJENJENA VRIJEDNOST 
JEDNAKA ILI VEĆA OD 50.000,00 EURA, A MANJA OD 100.000,00 EURA

Članak 10.

(1) Postupak jednostavne nabave radova procijenjene vrijednosti jednake ili veće od 45.000,00 eura bez PDV-a, a manje od 100.000,00 eura bez PDV-a, provodi se u pravilu upućivanjem poziva na dostavu ponuda najmanje trima (3) gospodarskim subjektima, ako na tržištu postoji dovoljan broj gospodarskih subjekata koji mogu izvršiti predmet nabave.
(2) Poziv na dostavu ponuda može se, uz ili umjesto upućivanja gospodarskim subjektima, objaviti putem Elektroničkog oglasnika javne nabave Republike Hrvatske (EOJN RH) te na mrežnim stranicama Osnovne škole Ivan Goran Kovačić, Zdenci, u skladu sa zakonskim odredbama.
(3) Naručitelj zadržava pravo provesti postupak iz članka 8. ovoga Pravilnika kada je to nužno zbog razloga iznimne žurnosti izazvane događajima koje nije mogao predvidjeti ili u drugim slučajevima propisanim zakonom.
(4) O razlozima primjene iznimke iz stavka 3. ovoga članka sastavlja se pisano obrazloženje koje se prilaže dokumentaciji o nabavi.


9. PRIKUPLJANJE I UVJETI PONUDA

Članak 11.

(1) Stručno povjerenstvo provodi postupak prikupljanja ponuda (popunjavanje obrasca Poziva na dostavu ponude i upućivanjem jednom ili više gospodarskih subjekata ili objavom poziva za dostavu ponude na internetskim stranicama Osnovne škole Ivan Goran Kovačić ili u Elektroničkom oglasniku javne nabave Republike Hrvatske, a u slučajevima provedbe iz čl. 9. i 10. ovog Pravilnika. 

(2) Poziv na dostavu ponuda upućuje se gospodarskim subjektima na dokaziv način (putem ovlaštenog pružatelja poštanskih usluga ili druge odgovarajuće kurirske službe, faxom ili elektroničkim putem).

(3) Naručitelj može Poziv na dostavu ponuda (Obrazac 1.) prilagođavati pojedinom postupku nabave, te nadopuniti isti nacrtima, projektnom dokumentacijom, crtežima, modelima, uzorcima i slično, u cilju točnijeg određivanja predmeta nabave i zaprimanje što kvalitetnijih ponuda.

(4) Pored podataka navedenih u Pozivu na dostavu ponude, od gospodarskih subjekata može se tražiti dostava i druge dokumentacije, ovisno o predmetu nabave.

(5) Naručitelj može u pozivu na dostavu ponuda odrediti obvezne razloge isključenja i kriterije za odabir gospodarskog subjekta (uvjete sposobnosti).

(6) Potvrde, dokumenti, izjave i druga dokazna sredstva kojima gospodarski subjekt dokazuje nepostojanje osnova za isključenje te ispunjavanje kriterija za odabir ponuditelji mogu dostaviti u neovjerenoj preslici.

(7) Neovjerenom preslikom smatra se i neovjereni ispis elektroničke isprave.

Članak 12.

(1) Kriterij za odabir ponude je najniža cijena ili ekonomski najpovoljnija ponuda.

(2) Ukoliko je kriterij odabira ekonomski najpovoljnija ponuda, osim kriterija cijene koriste se kriteriji koji obuhvaćaju kvalitetu, organizaciju poslovanja, kvalifikaciju i iskustvo osoblja angažiranog na izvršenju ugovora te usluge nakon prodaje i tehničku pomoć, uvjete isporuke kao što su datum isporuke, proces isporuke i rok isporuke ili rok izvršenja.

Članak 13.

1) Naručitelj u postupku nabave može od gospodarskih subjekata tražiti jamstvo za ozbiljnost ponude, jamstvo za uredno ispunjenje ugovora i jamstvo za otklanjanje nedostataka u jamstvenom roku na koje se na odgovarajući način primjenjuju odredbe ZJN 2026.

2) Bez obzira koje je sredstvo jamstva Naručitelj odredio, ponuditelj može dati novčani polog u traženom iznosu.

Članak 14.

(1) Prilikom određivanja rokova za dostavu ponuda Naručitelj će uzeti u obzir složenost predmeta nabave, poštujući minimalne rokove propisane ovim Pravilnikom.

(2) Rokovi za dostavu ponude određuju se na način da se utvrdi točan datum i vrijeme do kojega gospodarski subjekti mogu pravodobno dostaviti svoju ponudu. Kada se postupak provodi elektroničkim putem, rok se određuje u skladu s pravilima Elektroničkog oglasnika javne nabave Republike Hrvatske ( EOJN RH ).

(3)  Rok za dostavu ponuda za nabavu robe, usluga i radova procijenjene vrijednosti jednake ili veće od 25.000,00 eura (bez PDV-a), a manje od 50.000,00 eura (bez PDV-a), iznosi najmanje 5 (pet) dana od dana upućivanja poziva na dostavu ponuda i/ili objave poziva na mrežnim stranicama Naručitelja ili u EOJN RH.

(4) Rok za dostavu ponuda za nabavu radova procijenjene vrijednosti jednake ili veće od 45.000,000 eura, a manje od  100.000,00 eura (bez PDV-a), iznosi najmanje 7 (sedam) dana od dana upućivanja poziva na dostavu ponuda i/ili objave poziva na mrežnim stranicama Naručitelja ili u EOJN RH.

(5) Iznimno od stavaka 3. i 4. ovoga članka, u slučaju žurnosti ili drugih posebno opravdanih razloga, Naručitelj može odrediti kraći rok za dostavu ponuda, uz pisano obrazloženje koje se prilaže dokumentaciji o nabavi..

Članak 15.

(1) Gospodarski subjekti podnose svoje ponude na način i u rokovima kako je propisao Naručitelj za svaki pojedini postupak nabave, u skladu sa ovim Pravilnikom i to na obrascu Ponudbenog lista, dostavljenom od strane Naručitelja (Obrazac 2).

(2)  Naručitelj može prilagođavati navedeni obrazac pojedinom postupku nabave.

10. OTVARANJE PONUDA

Članak 16.

(1) Najmanje 1 (jedan) član Stručnog povjerenstva provodi otvaranje, pregled i ocjenu zaprimljenih ponuda na temelju zahtjeva i uvjeta iz Poziva na dostavu ponude te izrađuje i ovjerava Zapisnik o otvaranju, pregledu i ocjeni ponuda (Obrazac 3).

(2)  Naručitelj može prilagođavati navedeni obrazac pojedinom postupku nabave.

(3) Otvaranje ponuda nije javno.

11. PREGLED I OCJENA PONUDA

Članak 17.

(1) Pregled i ocjena ponuda tajni su do donošenja Odluke o odabiru Naručitelja.

(2) Nepravilna je ponuda koja nije izrađena u skladu sa uvjetima iz Poziva na dostavu ponude ili je primljena izvan roka za dostavu ponuda ili postoje dokazi o tajnom sporazumu ili korupciji ili nije rezultat tržišnog natjecanja ili je naručitelj utvrdio da je izuzetno niska ili ponuda ponuditelja koji nije prihvatio ispravak računske pogreške.

(3) Neprihvatljiva je ponuda sva ponuda čija cijena prelazi planirana, odnosno osigurana novčana sredstva naručitelja za nabavu ili ponuda ponuditelja koji ne ispunjava kriterije za kvalitativni odabir gospodarskog subjekta.

(4) Neprikladna ponuda je svaka ponuda koja nije relevantna za ugovor o nabavi jer bez značajnih izmjena ne može zadovoljiti potrebe i zahtjeve naručitelja propisane Pozivom na dostavu ponuda.

(5) Ako u roku za dostavu ponuda Naručitelj ne zaprimi niti jednu ponudu ili ako su sve dostavljene ponude nepravilne, neprihvatljive ili neprikladne, Naručitelj može uputiti Poziv na dostavu ponude 1 (jednom) gospodarskom subjektu, te odabrati njegovu ponudu pod uvjetom da se izvorni uvjeti bitno ne mijenjaju ili poništiti postupak nabave.



Članak 18.

(1) Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 (pet) dana.

Članak 19.

(1) Stručno povjerenstvo, nakon pregleda i ocjene ponuda, a sukladno kriteriju za odabir, u sklopu Zapisnika o otvaranju, pregledu i ocjeni ponuda, daje prijedlog odgovornoj osobi Naručitelja za donošenje Odluke o odabiru ili Odluke o poništenju postupka.

(2) Na temelju prijedloga o donošenju Odluke o odabiru ili Odluke o poništenju postupka iz zapisnika o otvaranju, pregledu i ocjeni ponuda, stručno povjerenstvo izrađuje Odluku o odabiru ili Odluku o poništenju nabave (Obrazac 4. i 5.) koju potpisuje odgovorna osoba naručitelja.

(3) Postupak jednostavne nabave smatra se dovršenim donošenjem Odluke o odabiru ili Odluke o poništenju (odnosno izdavanjem narudžbenice ili sklapanjem ugovora u slučajevima iz čl. 8. ovog Pravilnika).

(4) Naručitelj može prilagođavati obrasce 4. i 5. pojedinom postupku nabave.

Članak 20.

(1) Odluka o odabiru ili Odluka o poništenju, zajedno s preslikom Zapisnika o otvaranju, pregledu i ocjeni ponuda, dostavlja se odabranim ponuditeljima putem Elektroničkog oglasnika javne nabave Republike Hrvatske ( EOJN RH ) kada se postupak provodi putem EOJN RH, odnosno, na drugi dokaziv način kada se postupak provodi izvan EOJN RH, u roku od 15 ( petnaest )  dana od dana donošenja odluke.

Članak 21.

(1) Naručitelj može u bilo koje vrijeme, a prije sklapanja ugovora, donijeti Odluku o poništenju postupka nabave, bez posebnog pisanog obrazloženja. 

12. UGOVARANJE I REALIZACIJA

Članak 22.

(1) Ugovor mora biti sklopljen i izvršen u skladu s uvjetima određenim Pozivom na dostavu ponuda, odnosno dokumentacijom o nabavi i odabranom ponudom.

(2) Ugovor se sklapa u roku do 90 (devedeset) dana od dana slanja Odluke o odabiru ako posebnim propisom ili dokumentacijom o nabavi nije drukčije određeno.

(3) Za nabavu robe, usluga i radova procijenjene vrijednosti jednake ili manje od 15.000,00 eura (bez PDV-a), Naručitelj može izdati narudžbenicu, prihvatiti ponudu ili račun koji sadržava bitne elemente ugovora ili sklopiti ugovor, sukladno odredbama ovoga Pravilnika.

(4) Za nabavu robe i usluga procijenjene vrijednosti veće od 15.000,00 eura, a manje od 50.000,00 eura (bez PDV-a), odnosno za nabavu radova procijenjene vrijednosti veće od 15.000,00 eura, a manje od 100.000,00 eura (bez PDV-a), nakon provedbe postupka jednostavne nabave Naručitelj s odabranim gospodarskim subjektom sklapa ugovor, odnosno izdaje narudžbenicu kada je to dopušteno ovim Pravilnikom. Ako je postupak proveden putem EOJN RH, ugovor se sklapa i razmjenjuje putem sustava EOJN RH u skladu sa Zakonom.

(5) Postupak sklapanja ugovora provodi stručno povjerenstvo za nabavu, a ugovor u ime Naručitelja sklapa odgovorna osoba Naručitelja.

(6) U slučaju izravne nabave iz članka 8. ovoga Pravilnika, plaćanje se može izvršiti na temelju računa, ponude ili narudžbenice, sukladno propisima o financijskom poslovanju.


Članak 23.

(1) Naručitelj može sa gospodarskim subjektom koji izvršava osnovni Ugovor sklopiti Dodatak ugovoru ili izdati Narudžbenicu:
· za dodatne isporuke robe od ponuditelja sa kojim je zaključen osnovni ugovor, ako bi promjena istoga obvezala Naručitelja da nabavi robu koja ima drugačije tehničke značajke što bi rezultiralo nesukladnošću ili tehničkim poteškoćama u radu i održavanju,
· za dodatne radove koji nisu bili uključeni u početni projekt niti u osnovni ugovor, 
· za nove radove koji se sastoje u ponavljanju sličnih radova koji se dodjeljuju gospodarskom subjektu,
· za dodatne usluge koje nisu bile uključene u početni projekt niti u osnovni ugovor, 
· za nove usluge koje se sastoje u ponavljanju sličnih usluga koje se dodjeljuju gospodarskom subjektu.

(2) Vrijednost robe, usluga ili radova iz sklopljenog Dodatka ugovoru / Narudžbenice, zajedno sa osnovnim ugovorom, ne smije prijeći vrijednosne pragove propisane člankom 15. Zakona o javnoj nabavi.

13. PRIJELAZNE I ZAVRŠNE ODREDBE

Članak 24.

(1) Danom stupanja na snagu ovog Pravilnika prestaje važiti Pravilnik o provedbi postupka jednostavne nabave robe, radova i usluga ( KLSA: 406-03/23-01/01, URBROJ: 2189-30-23-01-1 od 31. ožujka 2023. godine )

Članak 25.

(1) Ovaj Pravilnik stupa na snagu osmoga dana od dana objave na oglasnoj ploči Škole, a objaviti će se na mrežnoj stranici Škole i u EOJN RH.


KLASA: 
URBROJ: 
Zdenci, 

									RAVNATELJICA:
									Ivana Pavelić, dipl. uč.


						PREDSJEDNICA ŠKOLSKOG ODBORA
						Mirjana Dadić Kraljik, prof.hr. jezika i knjiž.

Obrazac 3 – Zapisnik o otvaranju, pregledu i ocjeni ponuda
Obrazac 4 – Odluka o odabiru
Obrazac 5 – Odluka o poništenju nabave   


Obrazac 1 – Poziv na dostavu ponude
	
OSNOVNA ŠKOLA IVAN GORAN KOVAČIĆ
Školska 2, Zdenci
33513 Zdenci

KLASA:
URBROJ: 
Zdenci,
	


	
	

	
	
Naziv i sjedište gospodarskog subjekta




POZIV NA DOSTAVU PONUDA
u postupku nabave _____________ (predmet nabave)


Naručitelj Osnovna škola Ivan Goran Kovačić pokrenuo je nabavu ____________ (predmet nabave), te Vam upućujemo ovaj Poziv na dostavu ponude.
Sukladno članku  12. stavku 1. Zakona o javnoj nabavi („Narodne novine“ broj 120/16, 114/22,  48/26) za  nabavu robe i usluga procijenjene vrijednosti do 50.000,00 eura (bez PDV-a), odnosno za nabavu radova procijenjene vrijednosti do 100.000,00 eura (bez PDV-a) Naručitelj nije obvezan primjenjivati Zakon o javnoj nabavi.

1. Opći podaci 

	Naručitelj:
	OSNOVNA ŠKOLA IVAN GORAN KOVAČIĆ
Školska 2, Zdenci
33513 Zdenci

	OIB:
	77330615924

	IBAN:
	HR1423600001800010009

	Telefon:
	033/646-009

	Fax:
	033/646-613

	e-mail:
	ured@os-igkovacic-zdenci.skole.hr

	Osobe zadužene za kontakt:
	

	Web:
	http://os-igkovacic-zdenci.skole.hr/




2. Podaci o predmetu nabave 

	Opis predmeta nabave:
	

	Mjesto izvođenja radova/pružanja usluge/isporuke robe
	

	Procijenjena vrijednost (bez PDV-a)
	



3. Uvjeti nabave 

Vaša ponuda treba ispunjavati sljedeće uvjete:

	Način izvršenja:
	Narudžbenica / Ugovor

	Rok izvršenja:
	____ dana od zaprimanja Narudžbenice / stupanja Ugovora na snagu

	Rok valjanosti ponude:
	____ dana od dana isteka roka za dostavu ponuda

	Mjesto izvršenja:
	___

	Rok, način i uvjeti plaćanja:
	30 dana od  izvršene isporuke predmeta nabave i primitka valjanog računa/privremene/okončane situacije
Račun se ispostavlja na gore naznačenu adresu Naručitelja

	Cijena ponude (odredbe o cijeni ponude)
	u cijenu ponude bez PDV-a uračunavaju se svi troškovi i popusti ponuditelja, cijenu ponude potrebno je iskazati na način da se redom iskaže: cijena ponude bez PDV-a, iznos PDV-a, cijena ponude sa PDV-om

	Kriterij za odabir ponude:
	najniža cijena / ekonomski najpovoljnija ponuda 
(uz obvezu ispunjenja navedenih uvjeta)

	Dokazi sposobnosti:
	-Potvrda porezne uprave o stanju duga ili drugog nadležnog tijela u državi poslovnog nastana gospodarskog subjekta kojom se dokazuje da je uredno ispunio obvezu plaćanja dospjelih poreznih obveza i obveza za mirovinsko i zdravstveno osiguranje. Iznimno, gospodarski subjekt kojemu sukladno posebnom propisu plaćanje obveza nije dopušteno ili mu je odobrena odgoda plaćanja neće biti isključen iz postupka jednostavne nabave.

-Upis u sudski, obrtni, strukovni ili drugi odgovarajući registar države sjedišta gospodarskog subjekta.
Svoju sposobnost gospodarski subjekt dokazuje odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

I drugi dokazi ovisno o potrebi Naručitelja.

	Ostalo:
	ovisno o vrijednosti i složenosti predmeta nabave, prema odluci Naručitelja, (npr. jamstvo za ozbiljnost ponude, jamstvo za uredno ispunjenje ugovora, jamstvo za otklanjanje nedostataka u jamstvenom roku, odredbe o ugovornoj kazni i sl.)




4. Sastavni dijelovi ponude

Ponuda treba sadržavati: 

	Ponudbeni list
	ispunjen i potpisan od strane ponuditelja

	Troškovnik
	ispunjen i potpisan od strane ponuditelja, ako je tražen

	Dokazi
	određeni dokumenti, ako su traženi








5. Način dostave ponude

Ponuda se dostavlja na priloženom Ponudbenom listu i Troškovniku (ako je tražen), koje je potrebno potpisati od strane ovlaštene osobe ponuditelja.
Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude.

Molimo da Vašu ponudu dostavite:

	Rok za dostavu ponude:
	do __ : __ sati dana  __ . __ . ____. godine

	Način dostave ponude:
	osobno, poštom ili drugom odgovarajućom kurirskom službom s naznakom na omotnici „Za predmet nabave _____“, telefaksom ili na adresu elektroničke pošte ____ s naznakom „Za predmet nabave _______“ (prema odabiru Naručitelja)

	Mjesto dostave ponude:
	naznačena adresa Naručitelja



6. Ostalo

	Obavijest o rezultatima nabave:
	[bookmark: _Hlk125455737]Odluka o odabiru ili Odluka o poništenju, zajedno s preslikom Zapisnika o otvaranju, pregledu i ocjeni ponuda, dostavlja se odabranom ponuditelju na dokaziv način (dostavnica, povratnica, potvrda e-mail-om, objava na internetskim stranicama naručitelja i sl.) u roku od 15 (petnaest) dana od dana donošenja.






RAVNATELJICA

______________________________





[bookmark: _Toc367278412][bookmark: _Toc379445358]Obrazac 2 – Ponudbeni list

PONUDBENI LIST

________________ (naziv predmeta nabave) 


Broj ponude:___________	 Datum ponude: _______________


	Naziv ponuditelja:
	

	Adresa:
	

	E-pošta:
	

	Telefon:
	

	Fax:
	

	Kontakt osoba:
	

	OIB:
	

	Ponuditelj je u sustavu PDV-a (zaokružiti)
	DA
	NE

	Broj računa (IBAN):
	

	PONUDA

	Cijena ponude bez PDV-a
	

	PDV 
	

	Cijena ponude s PDV-om
	




U _______________________, ________________ 20__. godine

Ime, prezime i funkcija ovlaštene osobe ponuditelja: _____________________________
Potpis ovlaštene osobe ponuditelja: _______________________			M.P.

Obrazac 3 – Zapisnik o otvaranju, pregledu i ocjeni ponuda

KLASA:
URBROJ:
Zdenci,

Zapisnik o otvaranju, pregledu i ocjeni ponuda

	Naručitelj:
	OSNOVNA ŠKOLA IVAN GORAN KOVAČIĆ
ŠKOLSKA 2, ZDENCI
33513 ZDENCI
OIB: 77330615924

	Predmet nabave:
	

	Vrsta postupka i zakonska osnova za provođenje postupka nabave:
	Jednostavna nabava, temeljem članka  12. stavka 1. te članka 15. Zakona o javnoj nabavi („Narodne novine“ broj 120/16, 114/22, 48/26)

	Procijenjena vrijednost nabave:
	_____ bez PDV-a

	Ponude su otvorili predstavnici Naručitelja 
	Dana __.__.20__. godine u __:__ sati




Analitički prikaz otpremljenih Poziva na dostavu ponude i pravovremeno zaprimljenih ponuda:

	Poziv na dostavu ponude br. ___ od __.__.20__. godine otpremljen na adrese
	Naziv ponuditelja, adresa
	Naziv ponuditelja, adresa
	Naziv ponuditelja, adresa

	Broj i datum ponude
	
	
	

	Cijena ponude za predmet nabave (bez PDV-a)
	
	
	

	1. Oblik ponude
	
	
	

	Potpisana
	DA/ NE / elektronski dostavljena
	DA/ NE / elektronski dostavljena
	DA/ NE / elektronski dostavljena

	Ocjena
(Zadovoljava/nezadovoljava)
	
	
	

	2. Ostali uvjeti
	
	
	

	(po potrebi, dokazi i sl.)
	
	
	

	Ocjena
	Zadovoljava/nezadovoljava
	Zadovoljava/nezadovoljava
	Zadovoljava/nezadovoljava

	3. Ocjena ponude
	
	
	

	 (Valjana/nije valjana)
	
	
	

	Ponude rangirane prema  kriteriju za odabir:
	1 /  2 /  3
	1  / 2  / 3
	1 / 2 / 3




	Kriterij za odabir ponude:
	najniža cijena / ekonomski najpovoljnija ponuda
(uz obvezu ispunjenja uvjeta i zahtjeva iz Poziva na dostavu ponuda)

	Prijedlog odabira:
	Ponuditelj _____ (naziv, adresa) dostavio je najpovoljniju ponudu, koja ispunjava uvijete i zahtjeve iz Poziva na dostavu ponude od ___ . ___ . 20___ , stoga se predlaže odabir iste.

	Ostalo:
	___  (npr. Ponuda ponuditelja ___ je zakašnjela, te je vraćena neotvorena)





	
	Ovjeravaju:

	
	1. 

	
	

	
	










Obrazac 4 – Odluka o odabiru

Na temelju članka 72. Statuta Osnovne škole Ivan Goran Kovačić (KLASA: 011-03/24-01/03, URBROJ: 2189-30-24-01-1 od 3. svibnja 2024. godine) ravnateljica Osnovne škole Ivan Goran Kovačić donosi



ODLUKU O ODABIRU



Kojom se odabire Ponuda br. ____ od __ . __ . 20__. godine  Ponuditelja _______________________ , 
adresa ________________________



O b r a z l o ž e nj e


I.

Sukladno članku  12. stavku 1. Zakona o javnoj nabavi („Narodne novine broj 120/16, 114/22, 48/26 ) za  nabavu robe i usluga procijenjene vrijednosti do 50.000,00 eura (bez PDV-a), odnosno za nabavu radova procijenjene vrijednosti do 100.000,00 eura (bez PDV-a) Naručitelj nije obvezan primjenjivati Zakon o javnoj nabavi.

II.

Podaci o predmetnoj nabavi:

1. Predmet nabave: ____
2. Cijena odabrane ponude (bez PDV-a): _____
3. Cijena odabrane ponude (sa PDV-om): _____
4. Način izvršenja: Ugovor / Narudžbenica

III. 
Odluka stupa na snagu danom donošenja.



KLASA:
URBROJ:
Zdenci,


RAVNATELJICA



Obrazac 5 – Odluka o poništenju nabave   

Na temelju članka 72. Statuta Osnovne škole Ivan Goran Kovačić (KLASA: 011-03/24-01/03, URBROJ: 2189-30-24-01-1 od 3. svibnja 2024. godine) ravnateljica Osnovne škole Ivan Goran Kovačić donosi



ODLUKU O PONIŠTENJU POSTUPKA JEDNOSTAVNE NABAVE



Kojom se poništava nabava _______________ (predmet nabave) 



O b r a z l o ž e nj e


I.

Sukladno članku  12. stavku 1. Zakona o javnoj nabavi („Narodne novine broj 120/16, 114/22, 48/26 ) za  nabavu robe i usluga procijenjene vrijednosti do 50.000,00 eura (bez PDV-a), odnosno za nabavu radova procijenjene vrijednosti do 100.000,00 eura (bez PDV-a) Naručitelj nije obvezan primjenjivati Zakon o javnoj nabavi.

II.

Podaci o predmetnoj nabavi:

1. Predmet nabave: ____
2. Razlog poništenja: _____


III.

Ova Odluka stupa na snagu danom donošenja.

KLASA:
URBROJ:
Zdenci,



RAVNATELJICA






